Դրանք բազմաթիվ են, բազմաձև, բազմաբովանդակ: Հատ-հատ նշելը չափազանց ժամանակ կխլի, իսկ քանդարարներն այդ ընթացքում իրենց ավերիչ գործը կանեն-կպրծնեն: Ընդ որում կքանդեն ոչ թե նրա համար, որ գաղափարական ինչ-ինչ սկզբունքներ են դավանում կամ դրանց տուրք տալիս, այլ կքանդեն անգիտակցաբար, քանզի իմացության առումով տիրապետելիք նյութի հետ խնդիրներ ունեն, բոբիկ են ու դատարկ, իրենց վստահված գործի մասին ծանծաղ պատկերացում ունեն, ու դա, պատկերացրեք, իրենց լիուլի ձեռք է տալիս, որովհետև ավելիին չեն էլ ձգում ու, եթե անկեղծ, իրենցից ավելին չի էլ պահանջվում: